**Zápisnica č. 1/2025**

**zo zasadnutia Správnej rady Historického ústavu SAV, v. v. i. dňa 27. marca 2025**

Prítomní: P. Bystrický, D. Duchoňová, M. Hanula, S. Michálek, D. Segeš

Pozvaní hostia: L. Gregorová, M. Zvalová

Zasadnutie otvoril predseda Správnej rady Historického ústavu SAV, v. v. i. (ďalej aj správna rada) S. Michálek. Ako pozvaní hostia za ho zúčastnili ekonómky HÚ SAV, v. v. i. (ďalej aj ústav, organizácia) L. Gregorová a M. Zvalová. Prerokované boli nasledovné body programu, ktorý prítomní členovia správnej rady jednomyseľne schválili:

**1.** **Schválenie rozpočtu organizácie na rok 2025**

Predseda správnej rady predložil na rokovanie návrh rozpočtu organizácie na rok 2025. Detaily a súvislosti návrhu na základe písomných podkladov prezentovala prítomným členom správnej rady hlavná ekonómka organizácie M. Zvalová. Správna rada návrh prerokovala a schválila.

**2. Odpisový plán na rok 2025**

Predseda správnej rady predložil na rokovanie Odpisový plán hmotného majetku na rok 2025. Správna rada návrh plánu prerokovala a schválila.

**3. Individuálna účtovná závierka za rok 2024**

Predseda správnej rady predložil účtovnú závierku na prerokovanie správnej rade. Správna rada na základe informácií a písomných podkladov od M. Zvalovej bola oboznámená a následne prerokovala účtovnú závierku HÚ SAV, v.v.i. za rok 2024, ktorá pozostáva zo súvahy, výkazu ziskov a strát a poznámok. Materiály budú zaslané na schválenie dozornej rade organizácie.

**4. Informácie o akreditácii VER**

D. Duchoňová informovala prítomných o priebehu prípravy materiálov organizácie pre akreditáciu VER. Proces prípravy podkladov pre akreditáciu bude ukončený koncom mája 2025.

**5. Personálne otázky**

Predseda správnej rady informoval, že na zhromaždení akademickej obce organizácie dňa 27. marca 2025 bol za zástupcu ústavu v Sneme SAV zvolený M. Posch. Súčasne oznámil, že vedecká rada organizácie schválila na svojom zasadnutí dňa 23. januára 2025 nomináciu M. Lysého za zástupcu ústavu v agentúre Vega.

**6. Registratúrny poriadok organizácie**

Predseda správnej rady predložil na rokovanie návrh nového Registratúrneho poriadku organizácie. Správna rada návrh prediskutovala a schválila. Novým dokumentom sa zrušuje platnosť Registratúrneho poriadku pre organizácie SAV schváleného Predsedníctvom SAV dňa 14. apríla 2016. Registratúrny poriadok a registratúrny plán nadobúda účinnosť dňom 1. januára 2025.

**7. Kybernetická bezpečnosť**

Správna rada na základe podkladov od L. Gregorovej prerokovala otázku kybernetickej bezpečnosti organizácie. Správna rada sa zaoberala identifikáciou pracoviska ako poskytovateľa základnej služby na základe zákona č.69/2018 Z.z. o kybernetickej bezpečnosti (ďalej ZBK) a jeho novely platnej od 1.1.2025. Podľa novely je najvýznamnejšou zmenou v návrhu zákona zmena prístupu k identifikácii povinných subjektov tzv. prevádzkovateľov základnej služby. Správna rada na základe analýzy a zhodnotenia súčasného stavu dospela k názoru, že Historický ústav SAV, v.v.i. nespadá pod pôsobnosť ZBK ako poskytovateľa základnej služby a teda ani nemá povinnosť vo vzťahu k Národnému bezpečnostnému úradu.

**8. Rôzne**

D. Duchoňová oboznámila prítomnách so stanoviskom člena predsedníctva SAV M. Radvanského k otázke vyraďovania majetku jednotlivými ústavmi. Podľa neho nie všetky organizácie dodržiavajú pri vyraďovaní majetku príslušný predpis.

Predseda správnej rady informoval o rokovaniach o delimitácii pracovníkov Ústavu politických vied s členom predsedníctva SAV M. Morovicsom a vedením Filozofického ústavu SAV, v. v. i.

Predsedajúci: S. Michálek, v. r.

Vypracoval: M. Hanula, v. r.

Za správnosť: S. Michálek, v. r.